ועדת הפנים ואיכות הסביבה, כנסת 16, פרוטוקול מספר 53, 2003-07-21 11:30

ניסן סלומינסקי: שלום, אני פותח את ישיבת הוועדה.

ניסן סלומינסקי: אני מציע שמגיש ההצעה לסדר יפתח בדברים.

איוב קרא: אני שמח שוועדת הפנים הקדישה לסוגיה כזו רגישה זמן כדי לדון וללבן חלק מהדברים שלדעתי הם גם משפטיים וגם הומניים.

איוב קרא: אני שמח שמפקד משמר הגבול ביחד עם הצוות שלו נמצא פה, כי אולי זו הזדמנות להביא למצב שבו נוכל לבקש שינוי בשירות חיילי מג"ב באיוש.

איוב קרא: אני החלטתי לגבות את חיילי מג"ב.

איוב קרא: אני חשב שהם עושים עבודת קודש, ובמסגרת העבודה הקשה הזו הם לעיתים מועדים.

איוב קרא: עובדות המעידה יתבררו בבית המשפט, אך עד בירור העובדות בבית המשפט קשה לי לראות שוטרים מובלים באזיקים כמו עבריינים, כמו אנשים שכאילו אינם שייכים למערכת החוק.

איוב קרא: בפועל הם הגנו על החוק ועל חיינו.

איוב קרא: אנו מעריכים את מפקד משמר הגבול ואת כל מובילי הארגון הזה.

איוב קרא: היום אנו נמצאים במצב בו עומדים לשחרר מחבלים שרצחו אזרחים חפים מפשע.

איוב קרא: לא יעלה על דעתי כי אותם אנשים שהגנו עלינו ישבו בבית הסוהר, ואילו אנשים שפעלו נגד אזרחי ישראל יצאו לחופשי.

איוב קרא: אני אומר זאת גם לראש הממשלה.

איוב קרא: מוכרחים ללבן את הבעיה.

איוב קרא: מדובר בארבעה חיילי מג"ב שאיש מהם לא מודה בעברות המיוחסות לו.

איוב קרא: אני לא נכנס לעובדות כי הן צריכות להתברר בבית המשפט, אך אני חושב כי לאור ההודנא, צריך להיות מצב דו-צדדי ולא חד-צדדי.

איוב קרא: המחילה היא מחילה כללית.

איוב קרא: אם משחררים אסירים, אנחנו גם צריכים לחשוב כיצד אנו פותרים בעיות של אנשים אשר מעדו לכאורה.

איוב קרא: יש לי הסגות קשות גם על כך שוועדת החקירה היא מתוך מג"ב עצמו.

איוב קרא: אני חושב כי מי שצריך לבדוק ארגון זה לא הוא עצמו, אלא גורם חיצוני ואובייקטיבי כדי להסיק את המסקנות המתחייבות.

איוב קרא: צריך לקחת בחשבון גם השפעות חיצוניות, כמו זה שלא היתה הכנה נכונה ואנשים לא ידעו להתמודד עם מצבי לחץ.

איוב קרא: צריך היה להוציא את האנשים האלה לסדרת חינוך או פעילות מתאימה לקונספציה שבה הם חיו.

איוב קרא: אני מתקומם על כך שמצאו שני שעירים לעזאזל, שני מ"פ, וערפו את ראשם מבחינה בטחונית והם כעת יוכלו רק לשרת כקציני מנהלה.

איוב קרא: אני מקבל את ההחלטה הפנימית הזו של החייל, אך אני חושב כי אם חיילי המג"ב ישארו במעצר וישוחררו אסירים זה יהיה נון פראי שלנו.

איוב קרא: אני הייתי רוצה שמפקד משמר הגבול יאמר לנו למה לא הוקמה ועדה חיצונית כדי לבדוק את כל הנסיבות שהיו בחברון ולמה אין אחריות מיניסטריאלית לדרגים בכירים יותר?

איוב קרא: מדוע עצרו רק את המ"פ?

איוב קרא: מדוע שוטרי מג"ב שהם לא קרימינלים, מדובר בחיילים שתוך כדי השירות שלהם מעדו לכאורה, לא מנוצלים לעבודות שירות במוסד למפגרים או זקנים עד שיתבררו העובדות ושמים אותם במעצר עם פושעים?

איוב קרא: מה הבעיה למצות איתם את הדברים במקום אחר עד בירור העובדות?

איוב קרא: אולי הם יצאו זכאים.

איוב קרא: הם הרי לא מודים בעובדות.

ניסן סלומינסקי: אני הייתי מציע שניתון לכמה מהמוזמנים לומר את הדברים.

ניסן סלומינסקי: אני מציע שנתחיל עם נציג המשפחות.

ציון אורה בוטביקה: אני אח של אחד החיילים.

ציון אורה בוטביקה: אנחנו משפחה ממנה יצאו שלושה חיילים.

ציון אורה בוטביקה: כיצד מאשימים אחד מהאחים שהוא גדל על בסיס של גזענות כאשר כולנו יצאנו מאותו בית ומאותה שכונה?

ציון אורה בוטביקה: אומרים כי הצבא לא חינך אותו ככה, אלא המשפחה.

ציון אורה בוטביקה: איך יסבירו את זה שאחד מהאחים הוא חוקר מצ"ח ואת השני החתימו לשירות קבע?

ציון אורה בוטביקה: כולנו מוצלחים בלי כל בעיות.

ציון אורה בוטביקה: למה זה היחס שמגיע לחייל שסיכן את חייו במשך שנתיים?

ציון אורה בוטביקה: למה שלא ישב בבית?

ציון אורה בוטביקה: יש עבריינים יותר גרועים שחוזרים על העבירות שלהם ויושבים במעצר בית.

נזיא אבוחמד: אנחנו שולחים את הילדים שלנו לצבא כדי לשרת את המדינה שלנו.

נזיא אבוחמד: אני משרת את המדינה כבר 25 שנה.

נזיא אבוחמד: אנחנו שולחים אותם כדי שיגנו על מדינת ישראל ואנחנו לא רוצים שהם ישבו בכלא.

נזיא אבוחמד: כאשר אנו שולחים חייל להילחם, אנחנו לא רוצים למצוא אותו בכלא.

נזיא אבוחמד: זה לא המקום שלו ולא הייעוד שלו.

נזיא אבוחמד: לא צריך להתייחס לחיילים שלנו בצורה כזו.

נזיא אבוחמד: ארבע משפחות נהרסו עכשיו.

נזיא אבוחמד: כל משפחה ששלחה את הילד שלה לצבא ורואה את הילד שלה בכלא נהרסת.

נזיא אבוחמד: אם הוא היה חוזר בארון הכל היה נשכח והכל היה נסגר.

נזיא אבוחמד: פה הכל פתוח ואנחנו צריכים לראות את הדברים אחרת.

נזיא אבוחמד: מדינת ישראל היא נגד החיילים שלה.

עסאם מח'ול: אתה יכול להגיד משהו לגבי מה שהם עשו?

נזיא אבוחמד: יש בית משפט שצריך להחליט בעניין.

ניסן סלומינסקי: אתה צריך להתייחס רק להערות של היו"ר, כפי שאמרתי בהתחלה.

עסאם מח'ול: מה פתאום?

עסאם מח'ול: מה זה סדר מיוחד לישיבה הזו?

עסאם מח'ול: תנהג כמו שצריך לנהוג יו"ר ועדה בכנסת.

ניסן סלומינסקי: בוועדות הכנסת המוזמנים עונים רק לשאלות של היו"ר

עסאם מח'ול: מי קבע את זה?

עסאם מח'ול: אולי אתה חדש בכנסת ובגלל זה אתה אומר את זה.

ניסן סלומינסקי: ככה אנחנו נוהגים מאז ומתמיד.

עסאם מח'ול: ככה אנחנו לא נוהגים.

עסאם מח'ול: אני מציע לך שתבדוק את הדברים שאמרת ותחזור בך.

עסאם מח'ול: אני לא מסכים שתאמר הערה כזו שפוגעת במעמדם של חברי הכנסת.

עסאם מח'ול: הוועדה נפגשת עם המוזמנים ושואלת אותם שאלות.

ניסן סלומינסקי: כדי שיתנהל דיון מסודר כך אנו נוהגים, וכך עובדים בכל הוועדות שאני שותף בהם.

ניסן סלומינסקי: חה"כ עסאם מח'ול אני מבטיח לך שלא תקופח ותוכל לומר את כל מה שאתה רוצה ולשאול את כל מה שתרצה רק באופן מסודר ולא תוך כדי חילופי דברים.

נזיא אבוחמד: אנחנו מבקשים שמדינת ישראל תגן על החיילים שלה.

נזיא אבוחמד: אנחנו לא מעוניינים שיגידו כי אנחנו פושעים.

נזיא אבוחמד: יש הרבה פלסטינאים היום שמשחררים אותם מהכלא.

נזיא אבוחמד: אין שום צדק בעולם שהחיילים ישארו בכלא.

עמרם מצנע: אני באתי למחות על כך שוועדת כנסת מכובדת דנה בכלל בנושא הזה.

עמרם מצנע: אני לא מצליח להבין את חה"כ איוב קרא שבכלל מעלה את הנושא הזה.

עמרם מצנע: הנושא נמצא בדיון בבית המשפט.

איוב קרא: אם היית כאן בתחילת הישיבה היית שומע את דברי.

עמרם מצנע: איוב קרא אני מכיר אותך לא מאתמול ובנושא הזה אתה טועה ומטעה.

עמרם מצנע: כחבר כנסת שאמון על בית המחוקקים אתה לא צריך להתערב במה שקורה בבית המשפט.

עמרם מצנע: מהסיפורים ומהתמונות ומהאשמה המיחסת לחיילים, אני יכול לומר כי אני מתבייש בחיילים כאלה.

איוב קרא: אתה כבר שפטת אותם.

עמרם מצנע: אתה הבאת את הנושא הזה לפה ולא אף אחד אחר.

איוב קרא: אתה לא שמעת אותם.

איוב קרא: עוד לא התבררו העובדות בבית המשפט.

ציון בוטביקה: האם אתה שירתת בשטחים?

עמרם מצנע: האשמות לכאורה ראויות לכל גינוי.

עמרם מצנע: טוב עושה משמר הגבול שחוקר את זה.

עמרם מצנע: טוב עשה משמר הגבול שעשה בדק בית בתוך הפלוגה.

עמרם מצנע: אם משמר הגבול עשה את זה הוא כנראה כבר למד את העובדות של דברים שקראו בתוך הפלוגה הזו.

עמרם מצנע: אין שום קשר בין תהליך הפסקת האש ושחרור אסירים פלסטינאים, לכך שהאנשין האלה לכאורה עברו על החוק הישראלי.

עמרם מצנע: מבחינה זו הם לא מייצגים אותי, לא מייצגים אותך ולא מייצגים את הצבא.

עמרם מצנע: מהי המשמעות?

עמרם מצנע: כאשר חייל או שוטר בתוקף סמכותו מתנהג באופן כזה או אחר הוא מייצג את כל מדינת ישראל, והמציאות הזו מחייבת את המפקדים של הצבא או של משמר הגבול לנקוט בכל האמצעים שעומדים לרשותם כדי שדברים כאלה לא יקרו.

עמרם מצנע: אני מקווה שמשמר הגבול בתוך החקירה שהוא מבצע גם ינסה למצוא איך קרה שבפלוגה אחת התרכזו כל כך הרבה אירועים שהביאו לתוצאה הנוראית, כפי שאנחנו היינו עדים לה.

איוב קרא: תתביש לך.

איוב קרא: אתה לא תהיה ראש ממשלה בגלל זה.

אורה בוטביקה: החיילים האלה שמרו עליך ועל הילדים שלך.

אורה בוטביקה: הוא כבר שפט אותם.

אורה בוטביקה: קשה לי לשמוע את הדברים האלה.

אורה בוטביקה: אני בתור אמא לא ישנתי בלילה שנתיים.

עסאם מח'ול: גם האמא של הבחורים שהוכו שם לא ישנה בלילה.

ציון בוטביקה: הוא לא בחר ללכת לצבא.

ציון בוטביקה: הוא לא רצה ללכת לצבא.

ציון בוטביקה: אתם רציתם אותו.

אורה בוטביקה: הוא לא יודע כמה משפחות נהרסו.

אורה בוטביקה: שלושה חיילים שלחתי לצבא.

עסאם מח'ול: אני לא מבין, האם זהו דיון של משפחות?

איוב קרא: הם שלחו את הילדים שלהם לשמור עליך.

עסאם מח'ול: אתה צבוע.

משה כחלון: המדינה הזו מטומטמת שהיא מחזיקה אנשים כמוך.

איוב קרא: שפטו את הילדים האלה כבר לפני שהם הגיעו לבית משפט.

עמרם מצנע: חה"כ קרא, אני מתפלא לאיזה רמה אתה מוכן לרדת רק כדי לזכות בתשומת לב של משפחות שבאמת נמצאות במציאות של מצב קשה מאוד.

איוב קרא: אל תדבר אלי.

איוב קרא: אני לא הצבעתי לך, ובגלל זה הלכת הביתה מהר.

עמרם מצנע: אני מדבר אליך.

עמרם מצנע: אני מתפלא עליך.

עמרם מצנע: אתה הרי יודע שאת הדרגות שלי אני לא קניתי בשק"ם.

עמרם מצנע: אני לחמתי עבור מדינה שלושים שנה במדים וייצגתי בכבוד ובאומץ את המדינה.

עמרם מצנע: אני העמדתי חיילים לדין, כולל אלוף משנה שירד לדרגה של טוראי בתקופה שאני הייתי אלוף פיקוד המרכז, ואני גאה בזה, מאחר ושמירה על טוהר הנשק, על ערכים ועל מוסר אלה דברים חשובים ביותר.

איוב קרא: אין מחלוקת על זה.

עמרם מצנע: אם כך למה אתה מביא את הנושא הזה לכאן?

איוב קרא: אם היית שומע אותי בהתחלה לא היית אומר את זה.

עמרם מצנע: יש בית משפט שהוא דן בנושא והוא קבע שהאנשים האלה יהיו עצורים עד תום ההליכים.

עמרם מצנע: משמר הגבול עשה בדק בית בתוכו ובצדק, כדי לשמור על כללי ההתנגות.

עמרם מצנע: מי אנחנו חברי הכנסת שנביא לכאן את המשפחות שנמצאות במציאות מאוד קשה, ששלחו חיילים לצבא והחיילים הגיעו לאן שהגיעו ועשו לכאורה את מה שעשו.

עמרם מצנע: בשביל מה אנו עוסקים פה בנושא הזה?

עמרם מצנע: איזה טעם יש לזה?

עמרם מצנע: האם אתה רוצה באמת להתערב בעניינים של בתי המשפט, עניינים של עבירות על חוק?

עמרם מצנע: חיילים ושוטרים יותר מכל אדם אחר צריכים להיות אמונים על שלטון החוק, על שמירה קפדנים על מה מותר ומה אסור, אחרת אנו נראה כמו שהפלסטינאים נראים אולי.

עמרם מצנע: תראה אנרכיה מוחלטת.

עמרם מצנע: זה מה שעושה אותנו שונים.

עמרם מצנע: עם כל הצער ועם כל הכאב, יש חיילים שחוזרים בארונות, יש חיילים שחוזרים פצועים ונכים לכל החיים ויש חיילים שלא עומדים במשימות שמטילים עליהם ומתנהגים כפי שהם מתנהגים, והם לא בודדים.

עמרם מצנע: זה שהמציאות של מדינה, ואני אצטט את אריק שרון, שמחזיקה תחת כיבוש 3,500,000 פלסטינאים, וזה שאנו יוצרים מציאות שבה חיילים שלנו שעומדים במחסומים עושים חיפושים בבתים ומממשים את מדיניות הממשלה ומגיעים למצבים האלו, אנו יודעים כבר 36 שנים.

עמרם מצנע: זו אחת הסיבות שאם אנו רוצים לשמור על עצמנו גם פיזית וגם ערכית, צריך לסיים את המציאות הזו ביהודה, שומרון ועזה מוקדם ככל האפשר.

עמרם מצנע: זהו מחיר כבד שלא ראוי שאנחנו נשלם אותו.

עמרם מצנע: אני מציע ליו"ר הוועדה לסגור את הדיון הזה ולא לקיים אותו.

עמרם מצנע: על מה בעצם דנים?

ניסן סלומינסקי: הישיבה היום היא סביב הצעה לסדר שהגיעה מהמליאה, ואנחנו מצווים, לפי הנוהל בכנסת, לקיים דיון בוועדה.

עמרם מצנע: הוועדה יכולה להחליט שהיא לא דנה בכך.

ניסן סלומינסקי: אני מבקש מחה"כ עסאם מח'ול לומר את דבריו.

עסאם מח'ול: אין לי שום ויכוח עם הרגשות של המשפחות.

עסאם מח'ול: הכיבוש עושה דמוניזציה לא רק של הפלסטינים, אלא גם של הישראלים.

עסאם מח'ול: יכול להיות שהשוטרים או חיילי משמר הגבול במקרה הזה, הם קורבנות של המדיניות של אותה הממשלה, מדיניות של כיבוש עם אחר, מדיניות של התנגשות.

עסאם מח'ול: אני התפלאתי כי הדיון הוא עם המשפחות.

עסאם מח'ול: אני לא צריך להתווכח עם המשפחות.

עסאם מח'ול: אני צריך להץווכח עם מדיניות שמובילה צעירים שמגיעים לצבא או למשמר הגבול להיות על גבול הפשע.

עסאם מח'ול: זהו פשע נגד האנושות לפעמים.

עסאם מח'ול: בשנה האחרונה אני קראתי על אותם חיילים שהיו במחנה הפליטים בג'נין שהפכו להיות קורבנות שסבלו מתסמונות נפשיות.

עסאם מח'ול: אני מתייחס אליהם גם כאנשים שמבצעים את הפשעים האלה וגם כקורבנות של המדיניות הפושעת הזו.

עסאם מח'ול: אני רוצה להציל את הצעירים האלה על ידי שינוי המציאות הזו ושינוי המדיניות הזו.

עסאם מח'ול: הויכוח הזה הוא לא עם המשפחות, אלא עם עושי המדיניות, ויכוח עם מפקד משמר הגבול.

עסאם מח'ול: אני מקבל את דברי חה"כ מצנע.

עסאם מח'ול: מה פתאום אתם מביאים את הנושא הזה לדיון בוועדה, כאשר הנושא עדיין נמצא בדיון בבית המשפט?

עסאם מח'ול: זהו קצה הקרחון של מאות פניות של התעללות בפלסטינים על ידי משמר הגבול שאנו מקבלים יום-יום.

עסאם מח'ול: ההתעללות היא לא רקב נגד פלסטינים אלא גם נגד ישראלים שבאים להפגין שם בעד שלום.

ציון בוטביקה: מיהו האשם?

עסאם מח'ול: הקורבן לא נמצא בחדר הזה, אלא במשפחות של הפלסטינים שהתעללו בהם.

עסאם מח'ול: אם אתה רוצה להגיד שזה לא האח שלך שביצע זאת, זה יכול להיות.

עסאם מח'ול: אני אומר שזה לא ויכוח איתך, אלא ויכוח עם המדיניות של משמר הגבול ועם המציאות של הכיבוש.

משה כחלון: הקורבן נמצא פה, בצד של המשפחות שיושבות כאן.

עסאם מח'ול: זה הקורבן שלך.

23592: אנחנו נמצאים בתקופה של שלוש שנים של לחימה בטרור בשטחים ובמקומות אחרים.

23592: התווך איתו אנו מתמודדים הוא תווך מאוד מורכב של לחימה.

23592: בוועדת חוקה, חוק ומשפט דנו בשאלה כיצד נלחמים בטרור מצד אחד ואיך שומרים על זכויות האדם וזכויות האזרח מן הצד השני.

23592: למשמר הגבוול יש הרבה מאוד זכויות בלחימה הזו.

23592: משמר הגבול לאורך שנים, כבר 50 שנה, הולך עקב בצד אגודל בלחימה בטרור, בהגנה על גבולות מדינת ישראל כנגד אויב שבא לפגע בנו ובא לעשות באנשינו טרור.

23592: לי כמפקד החייל על הציר הזה בין לחימה בטרור לבין השנמירה האדוקה על זכויות האזרח, יש תפקיד מאוד ברור והוא לעשות את ההבחנה הברורה בין לוחמים שמכשירים אותם להילחם בטרור, לעמוד במחסומים ולהיות מקצועיים, הגונים ולעשות את תפקידם מבלי לעבור על החוק.

23592: לעיתים יש גם נורמות וערכים שלא בהכרח הולכים עם החוק.

23592: אנו מגדלים את האנשים שלנו על שמירה על הערכים הבסיסיים, הן ערכי הדת היהודית והן הערכים האוניברסליים של שמירה על כבוד האדם.

23592: אני לא נכנס כאן לויכוח עם המשפחות.

23592: ליבי עם הלוחמים האלה שהגיעו לפינה הזו.

23592: אני נותן את בטחוני המלא ברשויות המשפט.

23592: אני חושב שבעניין הזה בוחן את עצמו משני כיוונים, הכיוון האובייקטיבי.

23592: אני עונה לחה"כ קרא ואומר כי לא אנחנו חוקרים את האירועים האלה.

23592: מי שחוקר אותם זה משרד המשפטים.

23592: אנחנו מתייחסים פה לאירוע מאוד ספציפי הנוגע לארבע המשפחות שיושבות פה, שנהרג בו על פי החשד ילד בן 16 או 17 שנזרק מרכב נוסע.

23592: לעניין העובדות, אני ניטראלי לחלוטין.

ציון בוטביקה: למה שזה יעניין אותך?

ציון בוטביקה: אלו החיילים שלך.

23592: זה נבחן עלך ידי משרד המשפטים.

23592: אני לא רוצה להתייחס לשאלה אם הם יכולים להיות במצר בית או לא.

23592: אלה סוגיות שצריכות להיות מלובנות על ידי בית המשפט.

23592: הוועדה שאני מיניתי באה לבחון האם

23592: מדובר באירוע פלילי אחד, או בתופעה שהיא כתוצאה מההתנהלות של האירועים בחברון והתנקזות לפלוגה אחת מסויימת.

23592: בעקבות האירוע הזה צפו עוד מספר מקרים שבהם על פי החשד 11 לוחמים מאותה פלוגה יצאו למסע של נקם, ביזה והתעללות בפלסטינים.

23592: על פי החשד, אם אכן הם מעורבים בכך, מדובר מעבר לאירוע חד-פעמי.

23592: בשל כך מיניתי ועדה שתבדוק האם אכן מדובר בחריג או שמדובר בתופעה.

23592: הוועדה כמו גם חקירת מח"ש במשרד המשפטים לא מצאה כי מי מהמפקדים או מהאחרים מסביב ידע, תרם או כשל לא במובן החוקי ולא במובן הערכי הנורמטיבי.

23592: אני רוצה לומר לך חה"כ עסאם מח'ול כי אני מוחה על כך כי אנחנו כביכול מבצעים מדיניות של ממשלה ששולחת אותנו לעשות מעשים חריגים.

23592: חד משמעית לא.

23592: אנחנו לא מלמדים את אנשינו התעלל בפלסטינים ולהתעמר בהם.

23592: אני חושב שב-99.9% אנחנו מבצעים את עבודתנו נאמנה.

23592: אני מוחה על ההכללה הגורפת שנשמעה בדבריך.

23592: צריך לזכור כי אנחנו נלחמים נגד מחבלים.

23592: אנחנו לא הזמנו לךעצמנו את המצב הזה שאנו נמצאים בו.

23592: יחד עם זאת אנחנו חייבים לעקור אירועים חריגים אם הם קיימים.

23592: בשל כך הוועדה שאני מיניתי בראשות סגני עם משפטנים ומפקדים, מצאה שהפיקוח שהיה לא היה כראוי.

23592: לכן אני הדחתי את שני המ"פ ופרקתי את הפלוגה הזו כי התופעה היא מעבר לאירוע החריג הזה.

23592: אנחנו לא נעצרנו בדרג המ"פ בלבד וכן הערנו הערות מפקד, למרות שלא מצאנו כי היה שם כשל ערכי ומוסרי, אך אנחנו בכל זאת חשבנו שהאחריות הפיקודית עדיין מחייבת.

23592: אני יוצא מהאירוע החריג שהמשפחות מכוונות אליו כי הם בניהם יואשמו או לא, עדיין מדובר באירוע מאוד חריג.

23592: אני יכול לומר לכם כי אני מקווה שכל ילדיכם יזוכו.

23592: הלוואי והאירוע הזה לא היה קורה בכלל, אבל אם היו מעורבים אז כנראה הם יצטרכו לעמוד אל מול דינם.

ירום הלוי: אל מול כיתת יורים.

23592: אני מתפלא עליך עו"ד ירום הלוי על שאתה מכניס לפי מילים שלא אמרתי.

23592: אנו בוחנים האם המפקדים האלה עשו את כל שאפשר כדי לדעת ולהבין מה קרה בפלוגתם לאחר האירועים.

23592: אני חושב כי עצם אי הידיעה שלהם, גם אם הם לא תרמו תרומה פוזיטיבית לעניין ובאופן פאסיבי לא ידעו, גם זהו סוג של כשל פיקודי ולא כשל ערכי, מוסרי או חוקי.

23592: אני בטוח כי לא רוצים שמהבית הזה יצא מסר אחר, שבו אנחנו לכאורה עומדים ומחכים כי מישהו אחר יבוא ויקח את האחריות על הדברים במקומנו.

23592: אני מפקד החייל ובסופו של דבר האחריות היא שלי.

23592: מכאן אני ממשיך להתנהל הלאה.

23592: חה"כ קרא אתה אמרת כי אתה חושב כי לא היה צריך לעשות את הבדיקה הפנימית הזו.

23592: אני רוצה לומר לך כי אני לא יכול להמתין עד שיתקבלו תוצאות בית המשפט.

23592: הלוואי ובית המשפט היה יכול לברר את האירועים האלה הרבה יותר מהר, כי אזנ היה לי הרבה יותר נוח.

איוב קרא: ניתן למנות ועדה חיצונית.

23592: כמעט ואין תקדים כזה.

23592: אני לא מחוייב לקיים את הוועדה.

23592: יכולתי להמתין רק לתוצאות בית המשפט, ולומר כי מדובר רק באירוע חריג ולהמשיך הלאה.

23592: לא פעלתי כך.

23592: אני לקחתי על עצמי אחריות.

23592: זה לא פשוט מבחינתי כמפקד החייל ללכת לפינה שבה אני לכאורה לא מקבל באופן אוטומטי את מעשה הלוחמים.

23592: אני חושב כי המסר הזה שאני יצאתי איתו היה צריך להיות דוקא מגובה מהבית הזה, ולא הפוך.

23592: אני רוצה להגיב לדברי האם שאמרה כאן הערת ביניים, ולומר כי אכן בנכם היה לוחם טוב מאוד.

אורה בוטביקה: הוא היה צריך ללכת למסתערבים והוא היה צריך להיות מפקד.

אורה בוטביקה: הוא עדיין לא נשפט, ועל כן לא ניתן לבוא ולחרוץ את דינו.

23592: לא שמעת ממני חריצת דין לא פה ולא בתקשורת או במקום אחר.

23592: אני אתן להליך המשפטי למצות את עצמו.

23592: אני סומך על בית המשפט שיידע בסופו של דבר למצות את ההליך.

23592: אני אומר שוב כי בנכם אכן היה לוחם טוב ששירת שנתיים בנאמנות את המדינה.

23592: ליבי עמכם שאתם אמורים להתמודד היום עם העניין הזה.

23592: ציון האח אמר כי סוברים כי זה בא מהבית.

23592: לי אין אמירה כזו.

23592: אני לא בוחן כליות ואני לא יודע מה היה בבית, ואני בטוח כי כל הורה עושה כמיטב יכולתו כדי להביא את בנו לצבא הכי מוכשר, אך יש דברים בהם אנו לא יכולים לשלוט.

23592: אנחנו לא יכולים לשלוט בכל נקודת זמן בכל ילד.

23592: אין לי עימות עם המשפחות.

23592: צריך לזכור כי כל המשפחות האלה שלחו לוחמים לשרת בצבא.

23592: אם הם כשלו הכישלון הוא קודם כל שלהם ואחר כך שלנו כמפקדים.

23592: אני מוחה על מה שנאמר כאן על המצב והכיבוש.

23592: המצב לא אמור לתת שום אליבי לאיזשהו אירוע שהוא חריג ולא מוסרי.

23592: הבדיקה לא נעצרה ברמת המ"פ.

23592: זה עלה גם לרמת המג"ד ומפקד האוגדה.

23592: חה"כ קרא, אין כמעט תקדים לזה שבסופו של דבר הערנו הערות מפקד, שזהו צעד מנהלי לא פשוט למפקדים כל כך בכירים, על התנהלות כזו.

משה כחלון: בפתח דברי הרשמיים מיותר לציין כי אני מגנה כל תופעת אלימות לא חשוב כלפי איזה צד.

משה כחלון: לי יש עמדה מאוד ברורה, אך אני משאיר לבית המשפט להחליט בעניין.

משה כחלון: אני רוצה קודם כל לברך את מג"ב על הצלתו של נהג המונית גוראל.

משה כחלון: הם עושים עוד הרבה דברים גדולים ויפים כל יום.

משה כחלון: אני חושב כי חה"כ עסאם מח'ול יסכים איתי כי כל זמן שלא הורשעו החיילים האלו, צריך להתייחס אליהם בחזקת חפים מפשע.

משה כחלון: הבעיה היא שהאופנה היום היא לתקוף את מג"ב.

משה כחלון: כל מי שנמצא במרכז שמאלה מצטרף לחגיגה.

משה כחלון: אני הייתי ראש לשכת השר לביטחון פנים שנתיים, ואני יכול לומר כי כל מי שיושב בחדר הזה חייב את החיים שלו למג"ב.

משה כחלון: אני מניח שגם חה"כ עסאם מח'ול ומצנע יסכימו איתי על כך.

משה כחלון: הבקשה שלי היא שנתייחס לחיילים האלה כמיטב בננו עד שיוכח אחרת.

משה כחלון: אנחנו אמונים על שלטון החוק ואנו רוצים שהדין ימוצה עם כל אחד, כיוון שאנו יודעים כי מי שיעשה את זה כלפי הפלסטינאים יעשה זאת אחר כך כלפי ערבים ישראלים ואחר כך למרוקאים.

משה כחלון: ההתקפה כנגד האנשים היקרים האלה מפריעה לי מאוד וזה לא קשור לאיזה צד במפה הפוליטי אני שייך.

משה כחלון: קשה לי להשלים עם זה שאדם עומד בחוץ ומגן עלי ואני זורק עליו אבנים.

עמרם מצנע: אני רוצה שתסביאר לי נגד מי אתה יוצא.

עמרם מצנע: בית משפט החליט כי הם יהיו עצורים עד תום ההליכים.

עמרם מצנע: נגד מי אתה יוצא?

עמרם מצנע: האם נגד בית המשפט או נגד מפקד משמר הגבול?

משה כחלון: אני אמרתי באופן ברור כי אני לא יוצא נגד אף אחד אלא רק נגד העלאום.

משה כחלון: חה"כ מצנע אני מכיר אותך כמעט יותר טוב מכולם ואני סומך על ההגינות שלך ואני יודע שאתה איש ישר פלס.

משה כחלון: אמנם הנושא נדון בבית משפט, אך לפני שהוא הוכרע מקרינים תמונות בליל שבת של חייל מכה.

משה כחלון: לצלם יש דיל עם העו"ד ובסוף זה מגיע לערוץ הראשון וכל עם ישראל רואה איך חייל מכה, ואחר כך בא החייל ואומר שהוא לא עשה את זה כלל.

משה כחלון: זה מה שמפריע לי.

משה כחלון: אם מישהו עשה עבירה שישלם.

משה כחלון: אני לא מגן על עבריינים.

עסאם מח'ול: האם הם היכו או לא?

משה כחלון: אני לא יודע.

משה כחלון: תנו לבית המשפט להחליט.

איוב קרא: לגבי סוב-יודיצה אני רוצה לומר כי אנו לא באנו לכאן לדון ספציפית במעצר או בהארכת או ניהול משפט.

איוב קרא: אנו הבאנו את מפקד מג"ב בכדי לדון על האלימות של חיילי מג"ב באיוש וחבל עזה.

איוב קרא: אנו נכנסנו לסוגיה אחת מבין כל הקונספציה שנמצא בה מג"ב כרגע שצריכה להתברר בבית המשפט ועל זה אין בכלל מחלוקת.

איוב קרא: להתייחס לילדים האלו כאילו הם כבר פושעים שנשפטו בתקשורת, זה לא בסדר.

איוב קרא: היתה החלטה של מליאת הכנסת להעביר לוועדה הזו לדיון את הנושא של אלימות חיילי מג"ב.

איוב קרא: אנחנו רוצים לבדוק את הנושא הזה עם מפקד מג"ב, עם כל ההשלכות שלו.

עסאם מח'ול: יש מקום לדון בשאלה של מג"ב.

עסאם מח'ול: אני שמעתי כאן דברים שלא ציפיתי לשמוע, וזה חשוב שנשמע אותם.

עסאם מח'ול: אני חושב כי בדיון כולל על האלימות של מג"ב לא צריך להביא משפחות כואבות שיש להם בעיה.

איוב קרא: אני חושב שאלה המשפחות של החיילים שמואשמים וצריך לתת להם לדבר כדי שתהיה נקודה למחשבה.

עסאם מח'ול: אני מציע שלא להשתמש במשפחות במקרים האלה.

איוב קרא: אנחנו נמצאים בחדר הזה בזכות הילדים של המשפחות האלה, ולא בזכות הדמוקרטיה.

איוב קרא: אנו נמצאים פה בזכות הביטחון שהם מביאים עלינו, אחרת תישאר רק דמוקרטיה בלי ביטחון ובלי מדינה.

איוב קרא: מפקדש משמר הגבול, אם יש אחריות מיניסטריאלית, זו צריכה להיות אחריות כוללת עד הקודקוד הכי גדול.

איוב קרא: או שיש צדק או שאין צדק.

איוב קרא: הילדים האלו שמסתובבים בשטח לא עוברים שום סדרת חינוך, לא מכוונים אותם כיצד להתנהג.

איוב קרא: צריך לתת לחיילים האלה את הכלים להתמודד עם המצבים השונים.

איוב קרא: הם נשלחים למקומות האלה ומועדים כיוון שלא נותנים לךנהם את הגיבוי ואת הכלים להתמודד עם הלחץ הזה.

איוב קרא: הם נשחקים, ומי שממונה צריך לתת את הדעת על כך.

איוב קרא: אם היתה שם, לכאורה, מעידה, הוא צריך לומר מדוע היא קרתה.

איוב קרא: אי אפשר להתייחס לשוטרים כקרימינלים.

איוב קרא: אנחנו נמצאים בתקופה כזו שבה צריך ליצור אוירה של שלום ופיוס.

איוב קרא: הפיוס והמחילה צריכים להיות דו-צדדיים.

ניסן סלומינסקי: אני חושב שכולנו מסירים את הכובע בפני מג"ב על העבודה האדירה שהוא עושה, גם בתפקידים המבצעיים שלו וגם בתפקידים ההגנתיים שלו.

ניסן סלומינסקי: אני חושב כי אנו גם צריכים להצדיע לחיילים שנמצאים בשטח ועושים עבודה קשה ושוחקת במסירות ונאמנות.

ניסן סלומינסקי: גם בחדר הזה מקובל כי במידה ויש חייל שסרח צריך לטפל בו באותם אמצעים שהמדינה יודעת לטפל בהם.

ניסן סלומינסקי: בית המשפט לוקח בחשבון את ההיבט של השחיקה והיבטים אחרים נוספים, והוא צריך בסופו של דבר לעשות את השכלול הנכון ולהכריע.

ניסן סלומינסקי: מאחר והנושא הזה נמצא בדיון משפטי, אני מציע כי הוועדה לא תיכנס לדון בנושא הספציפי הזה, כפי שמקובל בוועדות הכנסת.

ניסן סלומינסקי: לאחר דבריו של מפקד מג"ב אני הבנתי שמח"ש שהוא גוף חיצוני בדק את התלונות לגופו של עניין, ובית המשפט שהוא גם גוף חיצוני יצטרך עכשיו להחליט.

ניסן סלומינסקי: מג"ב מנסה לבדוק את עצמו עכשיו מעבר לזה ולומר אם היה כשל, האם הכשל היחה נקודתי או היה כשל מערכתי וצריך לבדוק את כל הטור עד הסוף.

ניסן סלומינסקי: אם תתגלה תופעה, אז הטיפול הוא שונה לחלוטין מאשר בכשל מקומי.

ניסן סלומינסקי: אם זו תפקידה של אותה ועדה, אני משבח את מג"ב שבודק את עצמו.

ניסן סלומינסקי: אני מבקש מהמשתתפים בדיון לא להתייחס למקרה הספציפי, אלא להיבטים האחרים שעליהם דיברנו.

ירום הלוי: אני מייצג במשפט את שחר בוטביקה, אך כאן אני אדבר בשם המשפחות כולן.

עמרם מצנע: זה לא בסדר שאתם מביאים את העו"ד של אותו חייל.

ירום הלוי: אולי תקשיב בבקשה.

עמרם מצנע: אני לא חייב להקשיב לך.

אורה בוטביקה: מה זה מפריע לך?

עמרם מצנע: ניסן, מה אתה מצפה מהעו"ד הזה?

עמרם מצנע: תפקידו ליצג את המשפחה בבית המשפט.

ירום הלוי: יש לי משהו להגיד לחייל.

עמרם מצנע: תגיד את זה בבית משפט.

ירום הלוי: זה המקום להגיד את זה.

ירום הלוי: זו הסיבה שאני לא אהיה פוליטיקאי.

ירום הלוי: את היכולת לא לתת למישהו לדבר יש רק לפוליטיקאים.

עסאם מח'ול: החוצפה הזו צריכה להיפסק.

ירום הלוי: חה"כ מצנע, עליך אמרו שאתה לא פוליטיקאי?

עסאם מח'ול: אתה חוצפן.

ניסן סלומינסקי: ירום הלוי, אתה איבדת את זכות הדיבור שלך.

ירום הלוי: אני באתי לפה כדי לדבר.

ירום הלוי: אני לא אצא מהחדר עד שיוציאו אותי.

ירום הלוי: מה שאתה עושה זו בושה.

ניסן סלומינסקי: אני מבקש שתצא מהחדר לכמה דקות כדי להרגע.

שמואל מידד: חה"כ מצנע דיבר עח טוהר הנשק.

שמואל מידד: אני לא מבין לפי איזה טוהר הנשק הוא עוצר מחבלים רוצחים שפוגעים במשפחות כל כך רבות בישראל, ועל פי איזה טוהר נשק הוא דורש בכל כך רהט לשחרר אותם עכשיו.

שמואל מידד: חבל שהוא הלך.

שמואל מידד: זה יכול להיות שזה כיוון שאין לו מה לענות על כך.

שמואל מידד: זו דרישה מאוד פראית שאינה גובלת בטוהר הנשק בכלל.

שמואל מידד: מדוע למען השלום צריך לשחרר דווקא רוצחים?

ניסן סלומינסקי: זה לא רלוונטי לנושא הזה.

שמואל מידד: כאשר אתה מתייחס לחייל כמו אל הבן שלך, אתה לא מעניש אותו בצורה כזו.

שמואל מידד: אתה לא זורק אותו ל"בצלם", "אמנסטי" ו"הצלב האדום", אלא אתה מגונן עליו.

שמואל מידד: גם כאשר הבן שלך חורג אתה נותן לו מכה בטוסיק, אך אתה לא מתייחס אליו בצורה כזו.

שושנה ללזה: אני רוצה לשאול את מפקד מג"ב היכן האחריות של המפקדים הבכירים.

שושנה ללזה: הם יושבים עם המדים והדרגות שלהם בחדר ממוזג, ומי ש"אוכל אותה" זה הש"ג, החיילים הקטנים.

שושנה ללזה: איפה הם היו?

ירום הלוי: אני חושב שיש כאן שתי שאלות שלראשונה מובן שאנחנו לא נתייחס.

ירום הלוי: השאלה הראשונה שאליה אני לא התיימרתי להתייחס היא האם הנאשמים הם אשמים או לא.

ירום הלוי: זהו עניין לבית משפט.

ירום הלוי: היתה פה התפרצות בחזקת רוב מהומה על לא מהומה, כיוון שלא התכוונתי להתייחס לכך.

ירום הלוי: השאלה השנייה נוגעת להתייחסות המערכת אל חייליה במקביל לכך שהם עומדים לדין.

ירום הלוי: אני מפנה את דברי למפקד מג"ב הנכבד.

ירום הלוי: אני מפנה אצבע מאשימה למג"ב.

ירום הלוי: להבדיל מקולות שנשמעו ודברו על עלאום שלא יעשה, אני רוצה להצביע על כשל מסויים ומחדל מסויים של המערכת כלפי החיילים.

ירום הלוי: אני מדבר על כך שהנאשמים עומדים לדין בבית דין אזרחי רגיל, כאילו לא היו חיילים וכאילו האשמות המיוחסות להם לא נעברו בתוקף תפקידם כחיילים ובתוקף היותם בגוב האריות.

ירום הלוי: אני רוצה להדגיש את ההבדל הקריטי בין עמידה לדין בבית דין צבאי לבין עמידה בבית דין רגיל.

ירום הלוי: אני טוען כי מג"ב היה צריך לשמור על הילדים, ולא להוציא אותם מהמערכת.

ירום הלוי: הם היו צריכים לעמוד לדין בבית דין צבאי עם תובע צבאי, ואם הם נעצרים עד תום ההליכים הם יהיו בבית כלא צבאי.

ירום הלוי: יש פה הקאה של החיילים האלו מהמערכת.

ירום הלוי: אף אחד לא יוכל לקום ולחלוק על דברי, כיוון שהם כבר הוקאו מהמערכת.

ניסן סלומינסקי: זה לא בית משפט ואתה לא צריך להרשים את השופט ולשכנע.

ניסן סלומינסקי: אני מבקש שתנסה לדבר בנקודות.

ניסן סלומינסקי: המשפחות מזדהות בכל מקרה עם דבריך.

ירום הלוי: כשהיתי בבית דין אזרחי אמרתי משהו שנבע לא רק מהמוח שלי, אלא גם מהלב שלי.

ירום הלוי: אמרתי לכבוד השופט העליון כי בניגוד לעבריינים רגילים שאני מייצג שהולכים ברחוב ומבצעים עבירות לכאורה כמו רצח ושוד, כאן אתה לא הייתה מעולם בזירת הפשע לכאורה, אני מעולם לא הייתי שם וגם לא התובע.

ירום הלוי: אף אחד מאיתנו לא יכול להיכנס לנעליים של הנסיבות של גוב האריות.

ירום הלוי: מג"ב היה צריך להשאיר את החיילים האלה במערכת של השיפוט הצבאי, ללא קשר לשאלת היותם אשמים או לא.

ירום הלוי: לבית משפט אזרחי אין את הכלים להבין את הנסיבות הבלתי אפשריות שפעלו בהם החיילים שנאלצו וצוו לתפקד, כמו המערכת הצבאית.

ירום הלוי: זהו דבר החטא הקדמון.

23592: אין לי מחלוקת עם ירום על הסוגיה הזו, למעט העניין שהוא מפנה את זה למקום הלא נכון.

23592: חוק השיפוט שחל על חיילי מג"ב בשטחים ובקו הירוק, הוא כמו שחל על שוטרים.

23592: מי שחוקר אותם ומעמיד אותם לדין זו המחלקה לחקירות שוטרים בבית דין אזרחי.

23592: זו סוגיה עקרונית שאם היא תבוא לפתחנו יהיה לנו גם מה לומר על העניין הזה.

23592: אני מסכים איתך שלוחם מג"ב שנמצא בשטחים וחייל צה"ל שנמצא באותו מקום ישפטו בשני אופנים שונים על אותה עבירה.

23592: אחד ישפט בבית דין אזרחי כי הוא שוטר, והשני ישפט בבית דין צבאי על פי חוק השיפוט הצבאי.

23592: זה החוק.

23592: לעניין ההקאה אני רוצה לומר, כי ההליך הוא הליך מנהלי שבו מתנהלת חקירה במחלקה לחקירות שוטרים.

23592: אנחנו מקבלים את הפרוטוקולים ואת ההמלצות של מח"ש שבסופו של ההליך הזה אין קשר לעניין העברתם לצה"ל או לא, כי בסופו של דבר הם אמנם חיילים בשירות חובה אך הם שוטרים, ולכן הוצאתם מהחיל הוא הליך שלא קשור לעניין העמדתם לדין.

23592: אני רוצה לומר לחה"כ קרא כי החיילים האלה עוברים תהליך ארוך של מיון, הכשרה והדרכה שבסופו יש הם את הכלים הבסיסיים כדי להתמודד עם מצבים שונים.

23592: במקרה מדובר באותה פלוגה שלחמה באומץ רב באירוע הטרגי בציר המתפללים שבו נהרגו 12 לוחמים, לרבות המח"ט.

23592: לנו נהרגו 5 לוחמים כאשר 4 מתוכם הם מהפלוגה הזו.

23592: מדובר בלוחמים מצויינים.

23592: אמרתי כבר קודם כי הלוואי שיוכח בבית משפט שידם לא היתה בעניין.

23592: אמו שלך שחר שאלה אותי קודם אם זה נכון שהוא תפס מבוקש, ואני אמרתי לה שזה נכון.

אורה בוטביקה: זה היה יומיים לפני שעצרו אותו.

23592: ההליך הפלילי בבית המשפט בסופו של דבר יבחן את הסוגיה הזו.

23592: אני אומר כאן כי אם הם יימצאו זכאים, אני אשמח לקבל אותם חזרה אלי.

אורה בוטביקה: השאלה היא אם הם ירצו לחזור.

איוב קרא: אני מלא הערכה למפקד משמר הגבול ולמשמר הגבול, אך הייתי רוצה לבקש שלא ירתעו מלחשוב שבצלם הוא מנהל את המדינה.

איוב קרא: אני רוצה שחיילי מג"ב שמואשמים או שעומד נגדם תיק פלילי יועברו למערת הצבאית ולא למערכת האזרחית.

איוב קרא: לדעתי, זה לא הוגן ולא שיוויוני שחיילים בשירות חובה שמשרתים במג"ב מוצאים עצמם בסיטואציה לא שוויונית.

איוב קרא: אולי צריך לחשוב להקים בית דין אחד של משמר הגבול במסגרת החייל הזה, במקום להביא למצב בו יתנהגו לילדים האלה כמו אל קרימינלים.

איוב קרא: אנו לא יודעים מה תהיה החלטת בית המשפט ואיזה עובדות יתבררו שם.

איוב קרא: תתארו לעצמכם שבסופו של דבר הם ייצאו זכאים, אך התייחסו אליהם כבר קודם כקרימינלים.

איוב קרא: הם יצאו מתוסכלים מכל המערכת הזו.

ניסן סלומינסקי: במסגרת ועדת חוקה ישבנו עם מפקד מג"ב וכל הסגל הבכיר, כולל סגן הרמטכ"ל, כדי לדון בהכשרת החיילים לבצע את התפקיד שלהם ובעניין של השחיקה.

ניסן סלומינסקי: אני חושב כי צה"ל ומג"ב עושים הרבה מאוד כדי להכשיר את החיילים האלה, למרות שאף פעם לא ניתן לדעת אם עשית את הכל ואם הצלחת בכך, כיוון שהשחיקה היא נוראית.

ניסן סלומינסקי: בכל מקרה ישנה תשומת לב גדולה לעניין הזה.

ניסן סלומינסקי: יכו להיות שחבריי כאן

ניסן סלומינסקי: צודקים כאשר הם אומרים שצריך להתייחס למג"ב כצבא ולא כמשטרה, אך נכון להיום מג"ב הוא חלק מהמשטרה, ועל כן כמו שמתייחסים לשוטר בשירות, כך מתייחסים לחייל במג"ב.

ניסן סלומינסקי: ההפרדה הזו היא לא מעניינה של הוועדה עכשיו.

ניסן סלומינסקי: חה"כ קרא ייתכן ותוביל מהלך לנסותולהפריד בין מג"ב לבין מסגרת המשטרה.

ניסן סלומינסקי: נכון לעכשיו מג"ב עדיין נמצא במסגרת של המשטרה, ועל כן גם מח"ש בדק את העניינים מראש, וגם ההליך עכשיו הוא הליך הזהה לזה שבו היו פועלים כלפי שוטר.

שושנה ללזה: מח"ש גם העלים ראיות מבית משפט, ובגלל זה הילדים האלה יושבים בכלא.

ניסן סלומינסקי: אל לנו להטיל דופי .

ניסן סלומינסקי: אנחנו אומרים כי מאחר ומג"ב שייך למשטרה, ההליך שננקט כלפי החיילים האלה הוא הליך שננקט גם כלפי שוטרים.

ניסן סלומינסקי: לא אמרנו אם זה טוב או לא טוב.

ניסן סלומינסקי: ייתכן שזה לא טוב, ואני נותן אתגר לחה"כ קרא להוביל מהלך אחר.

ניסן סלומינסקי: בשם הוועדה אנו רוצים לחזק מאוד את ידו של מג"ב שעושה עבודה אדירה גם בתחומים המבצעיים וגם בתחומים הגנתיים.

ניסן סלומינסקי: אנו רוצים גם לחזק את ידם של חיילי מג"ב שלמרות כל השחיקה ואף על פי כן עושים עבודה גדולה מאוד בדרך כלל.

ניסן סלומינסקי: אנו כולנו תפילה שבסופו של דבר אותה חבורה תצא זכאית.

ניסן סלומינסקי: יש לנו כבר הבטחה של מפקד מג"ב שאמר כי הוא ישמח מאוד לקבלם חזרה.

ניסן סלומינסקי: תודה רבה, הישיבה נעולה.